Ooievaarstee gekanselleer toe almal vir baba se naam lag | Maroela Media
'n Swanger ma het skielik 'n ooievaarstee gekanselleer toe haar familie grappies gemaak het oor die naam wat sy vir haar babaseuntjie gekies het.
Die onbekende vrou het op Facebook haar familie en vriende in sterk taalgebruik veroordeel ná hulle kommer uitgespreek het oor haar besluit om haar seun "Squire Sebastian Senator" te noem.
"Julle praat k** oor my ongebore baba. 'n ONGEBORE KIND," het sy in die plasing op Facebook geskryf, wat intussen verwyder is. "Hoe kan julle 'n ongebore kind veroordeel? Wat is fout met julle? Ek het nooit geweet my familie kan só veroordelend wees nie."
Sy voer aan die familie het gerugte en leuens oor haar kind versprei. "Nee, ek is nie mal nie. Nee, ek is nie geestelik onstabiel nie. Nee, ek was nie dronk toe ek die naam gekies het nie. Dit is die naam wat ek hom moet gee. Dit is hoe dit sal wees. Dit is sy volle naam. Hy sal nie 'n bynaam hê nie; hy sal op sy volle en volledige naam genoem word."
Volgens die vrou dra die naam mag, welvaart en sukses. Sy verduidelik sy het op dié naam besluit weens die familie se verbintenisse met senators en landhere.
"My baba se naam sal 'n revolusie wees. Dit sal mense dwing om alles te bevraagteken."
Die plasing is op die sosialemedianetwerk Reddit gedeel waar gebruikers steeds grappies maak oor die kind se naam.
Dit is nie die eerste keer wat 'n vrou aanvoer sy word veroordeel vir die naam wat sy vir haar kind gekies het nie. 'n Ma het verlede maand aangevoer haar dogter "Abcde" (uitgespreek "AB-si-dee") is deur 'n personeellid van Southwest Airlines-lugredery gespot. Die naam "Abcde" kom minstens vyf keer voor in die VSA-sensusstatistiek tussen 1840 en 1860.
Kan nie dink dat die ongebore baba veroordeel is nie? Klink eerder of die familie-lede bekommerd was vir wat vir die babatjie voorlê met daardie name. Voornemende mamma's moet net in gedagte hou dat kinders emosioneel die wreedste wesens op aarde is. Ek kan my net indink watse spot daardie seuntjie deur sy lewe gaan moet verduur oor daardie name wat sy mamma goedgedink het om weens welke goeie redes volgens haar, vir hom te gee. Geen probleem met Sebastian nie, maar die ander twee "byvoegings"….want dit gaan nie regtig deur as "name" nie….? Leer hom dan eerder die waardes… Lees meer »
Kies tog net 'n naam waarmee jou kind kan saamleef.. en nie gespot en geterg word nie. Ai tog. Sommige ouers het sowaar wilde idees!
Simpel vroumens…. sy moet wakker skrik ! Die arme kind gaan sy hele lewe lank gespot word oor die bespotlike naam wat ma iewers uitgedink het.